****

**Javni razpis**

**za sofinanciranje malih komunalnih čistilnih naprav (MKČN) na območju občine Cerknica**

**v letu 2026**

1. Javni razpis

2. Razpisna dokumentacija

**1. Javni razpis:**

Na podlagi 6. člena Pravilnika o dodelitvi nepovratnih finančnih sredstev za namen nakupa in vgradnje malih komunalnih čistilnih naprav v občini Cerknica (Uradni list RS, št. 21/2016, 194/2020) in Odloka o proračunu Občine Cerknica za leto 2026 (Uradni list RS, št. 110/25) Občina Cerknica, Cesta 4. maja 53, 1380 Cerknica, objavlja:

**JAVNI RAZPIS ZA SOFINANCIRANJE MALIH KOMUNALNIH ČISTILNIH NAPRAV (MKČN) NA OBMOČJU OBČINE CERKNICA V LETU 2026.**

1. **PREDMET RAZPISA**

Predmet razpisa je dodelitev nepovratnih finančnih sredstev za nakup in vgradnjo malih komunalnih čistilnih naprav za čiščenje komunalnih odpadnih voda iz enostanovanjskih in večstanovanjskih stavb na poselitvenih območjih izven aglomeracij, zmogljivosti čiščenja do 50 populacijskih ekvivalentov (PE) na območju občine Cerknica.

1. **UPRAVIČENCI DO SREDSTEV**

Do nepovratnih finančnih sredstev so upravičene fizične osebe, ki so lastnice stanovanjske ali večstanovanjske stavbe, v kateri imajo stalno prebivališče. Stanovanjske oziroma večstanovanjske stavbe se morajo nahajati na območju občine Cerknica in izven območij poselitve, znotraj katerih se predvideva odvajanje in čiščenje komunalnih odpadnih voda z javno kanalizacijo in javno čistilno napravo. To so naslednja naselja: Beč, Bečaje, Bezuljak, Bloška Polica, Brezje, Cajnarje, Čohovo, Dobec, Dolenje Otave, Gora, Goričice, Gorenje Otave, Hribljane, Hruškarje, Jeršiče, Korošče, Koščake, Kožljek, Kranjče, Kremenca, Krušče, Kržišče, Laze pri Gorenjem Jezeru, Lešnjake, Mahneti, Milava, Osredek, Otok, Otonica, Pikovnik, Pirmane, Podskrajnik, Podslivnica, Ponikve, Rakov Škocjan, Ravne, Reparje, Rudolfovo, Slugovo, Stražišče, Sveti Vid, Ščurkovo, Štrukljeva vas, Tavžlje, Topol pri Begunjah, Zahrib, Zala, Zibovnik in Župeno.

Upravičenec lahko za en objekt kandidira za proračunska sredstva le enkrat za isti namen.

1. **VIŠINA POMOČI**

Upravičencem se dodelijo finančna sredstva za nakup in vgradnjo malih komunalnih čistilnih naprav v višini 1.500,00 EUR za posamezno stanovanjsko oziroma večstanovanjsko stavbo. Pri čiščenju odpadnih voda iz večstanovanjskih stavb z eno malo komunalno čistilno napravo je do sredstev upravičena vsaka posamezna stavba v višini do 1.500,00 EUR, vendar ne več kot do celotne vrednosti nabave, montaže in zagona male komunalne čistilne naprave.

1. **SPLOŠNI POGOJI UPRAVIČENOSTI**

* MKČN mora biti vgrajena in v funkciji obratovanja, obratovati mora vsaj še pet let od izplačila sofinancerskih sredstev.
* MKČN kot gradbeni proizvod za čiščenje komunalne odpadne vode mora ustrezati standardom in veljavni zakonodaji v Republiki Sloveniji (certifikat oz. listino o skladnosti male čistilne naprave z zahtevami glede doseganja mejnih vrednosti parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21, 44/22 – ZVO-2, 21/25 – ZOPVOOV in 113/25). Vlagateljem sta lahko v pomoč seznam MKČN, ki ustrezajo emisiji snovi pri odvajanju odpadnih vod iz malih komunalnih čistilnih naprav, in seznam MKČN, ki ustrezajo pogojem; objavlja ga Zbornica komunalnega gospodarstva na spletni strani www.gzs.si/zbornica\_komunalnega\_gospodarstva/.
* MKČN mora imeti navodila dobavitelja za obratovanje in vzdrževanje naprave.
* Če gre za odvajanje v vodotok, mora upravičenec pridobiti vodno soglasje v skladu s predpisi, ki urejajo vode, in pregledno situacijo, iz katere sta razvidna mesto iztoka iz male komunalne čistilne naprave v vode, opredeljeno s koordinatami v državnem koordinatnem sistemu za raven merila 1 : 5.000, in ime vodotoka.
* Obratovanje male komunalne čistilne naprave vlagatelj dokazuje s poročilom o opravljenih prvih meritvah za malo komunalno čistilno napravo z zmogljivostjo, manjšo od 50 populacijskih ekvivalentov (PE), v skladu s predpisom, ki ureja prve meritve in obratovalni monitoring odpadnih voda.
* Objekt enostanovanjske ali večstanovanjske stavbe mora biti izven območij poselitve, znotraj katerih se predvideva izgradnja javne kanalizacije.
* V izjemnem primeru je objekt z malo komunalno čistilno napravo lahko v območju opremljanja z javno kanalizacijo, vlagatelj pa mora v tem primeru priložiti obvestilo upravljavca JP Komunala Cerknica, d. o. o., iz katerega je razvidno, da priključitev v tehničnem smislu ni možna.
* Lokacija objekta MKČN mora biti definirana z zemljiško parcelo, vlagatelji morajo razpolagati z lastniško pravico oziroma si morajo predhodno pridobiti služnostne pogodbe, overjene pri notarju.
* Vlogi mora biti priloženo veljavno gradbeno dovoljenje za stanovanjski objekt, zgrajen po letu 1967, ali potrdilo za stanovanjski objekt, zgrajen pred letom 1967, da ima objekt na podlagi določil Gradbenega zakona (GZ-1) uporabno dovoljenje.
* Vlogi morajo biti priloženi računi, iz katerih morata biti razvidna nakup in vgradnja male komunalne čistilne naprave, ter dokazila o plačilu računov.
* V skladu z Uredbo o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21, 44/22 – ZVO-2, 21/25 – ZOPVOOV in 113/25) mora biti mala komunalna čistilna naprava vpisana v register MKČN pri izvajalcu javne službe odvajanja in čiščenja odpadnih voda, pri JP Komunala Cerknica, d. o. o., Notranjska cesta 44, 1380 Cerknica.
* V primeru male komunalne čistilne naprave za več stanovanjskih objektov ali večstanovanjski objekt mora biti priložena pogodba med lastniki oziroma etažnimi lastniki o medsebojnih razmerjih pri izgradnji in vzdrževanju naprave ter delitvi nepovratnih sredstev po tem pravilniku, ki mora veljati vsaj pet let od izplačila sofinancerskih sredstev.

1. **UPRAVIČENI STROŠKI**

Upravičeni so stroški nakupa male komunalne čistilne naprave (MKČN) velikosti do 50 populacijskih ekvivalentov (PE) z vključenimi stroški montaže MKČN in njenega prvega zagona z nastavitvijo parametrov ter sama postavitev MKČN, pri čemer se pri postavitvi upošteva samo gradbena dela, ki se nanašajo konkretno na izkop in postavitev MKČN, ne upošteva pa se izkopa in izdelave kanalizacijskih cevi in raznih drugih priključkov. Višino stroškov potrdi komisija, ki jo imenuje župan.

Pogoj za kandidiranje na razpis je že kupljena in vgrajena MKČN, kar upravičenci dokažejo s priloženim računom za nakup in postavitev MKČN.

Upravičeni so stroški, ki so nastali od 1. 1. 2024.

1. **VIŠINA RAZPISANIH SREDSTEV**

Sredstva bremenijo proračunsko postavko proračuna Občine Cerknica za leto 2026 s številko 111012 in nazivom »Subvencioniranje MKČN«. Okvirna višina razpisanih sredstev za leto 2026 je 7.500,00 EUR.

1. **NAČIN PRIJAVE IN ROKI**

Izpolnjeno razpisno dokumentacijo vlagatelji pošljejo priporočeno po pošti na naslov **Občina Cerknica, Cesta 4. maja 53, 1380 Cerknica,** opremljeno s pripisom **»Ne odpiraj, javni razpis, MKČN«,** ali oddajo neposredno na sedežu občine. Na hrbtni strani mora biti označen **naslov pošiljatelja** vloge.

Razpis je odprt do porabe sredstev oziroma najdlje do 31. 10. 2026. Ob predčasnem zaprtju razpisa bosta datum in ura zaprtja razpisa objavljena na spletni strani občine.

1. **OBRAVNAVANJE VLOG IN POSTOPEK ODOBRITVE**

**Odpiranje in pregled vlog**

Vloge se odpirajo po vrstnem redu prejetja. Odpiranje vlog ni javno. Odpiranje vlog je obdobno, ko prispe primerno število prijav. Prispele vloge bo pregledala in strokovno ocenila komisija, ki jo imenuje župan občine Cerknica.

**Popolnost in dopolnitev vlog**

Vloga se šteje za popolno, če je izpolnjena na obrazcih razpisne dokumentacije, je razumljiva in ima priložene vse potrebne priloge. Vlagatelje nepopolnih vlog se pisno pozove k dopolnitvi. Rok dopolnitve je 8 dni od prejema poziva za dopolnitev. Dopolnitve, poslane po tem roku, se ne upoštevajo.

Popolne vloge se razvrstijo po datumu in uri prejetja. Pravočasno dopolnjene vloge se uvrstijo na seznam po vrstnem redu glede na prejem dopolnitve. Če je na seznam popolnih vlog uvrščenih več vlog, kot je na voljo sredstev, se sredstva razdelijo vlagateljem popolnih vlog z začetka seznama glede na vrstni red datuma in ure prejema in razpoložljiva sredstva.

Upravičenci, ki so podali popolno vlogo v tekočem letu in zaradi porabe sredstev niso prejeli sredstev, imajo ob ponovni prijavi na razpis v naslednjem letu prednost v vrstnem redu prispetja vlog.

S sklepom se zavržejo:

* vloge, ki so prispele po zaključku razpisa,
* vloge, ki niso oddane na predpisani razpisni dokumentaciji,
* nepopolne vloge, ki jih v navedenem roku vlagatelj ne dopolni ali jih dopolni neustrezno.

S sklepom se zavrnejo vloge:

* ki so neutemeljene,
* ki so vsebinsko neustrezne,
* ki ne izpolnjujejo pogojev za prijavo.

1. **OBVEŠČANJE O IZBORU**

Občinska uprava izda sklep o dodelitvi sredstev na podlagi predloga dodelitve proračunskih sredstev, ki ga pripravi komisija.

1. **PRITOŽBA NA SKLEP**

Zoper navedeni sklep lahko vlagatelj vloži pritožbo županu Občine Cerknica na naslov Občina Cerknica, Cesta 4. maja 53, 1380 Cerknica, v 15 dneh od prejema sklepa.

1. **ZAHTEVKI ZA IZPLAČILO**

Vlagatelji vložijo zahtevek za izplačilo sredstev na predpisanem obrazcu ter predložijo obvezne priloge. Izplačilo se upravičencu izvrši po opravljeni montaži in plačani storitvi na podlagi vloženega zahtevka za izplačilo z naslednjimi prilogami:

* fotokopija računa (upravičeni stroški so: nakup MKČN, montaža in prvi zagon z nastavitvijo parametrov ter postavitev MKČN, pri čemer se upošteva samo gradbena dela, ki se nanašajo konkretno na izkop in postavitev MKČN, ne upošteva pa se izkopa in izdelave kanalizacijskih cevi in raznih drugih priključkov),
* potrdilo o plačilu računa,
* certifikat oziroma listina o skladnosti (če je MKČN na seznamu, ki ga je odobrila GZS, tega ni treba priložiti),
* priloženo poročilo o prvih meritvah za MKČN z rezultati prvih meritev, ki ga izdela pooblaščen izvajalec obratovalnega monitoringa.

Zahtevek se lahko vloži po zaključku gradnje. Šteje se, da je gradnja zaključena, ko je MKČN montirana in plačana ter je izdano poročilo o prvih meritvah za MKČN, ki ga izdela pooblaščen izvajalec obratovalnega monitoringa.

Poročilo o opravljenih prvih meritvah MKČN se opravi po vzpostavitvi stabilnih obratovalnih razmer med tretjim in devetim mesecem po prvem zagonu naprave.

Na podlagi popolnega zahtevka in podpisane pogodbe se izplačajo sredstva na vlagateljev transakcijski račun.

1. **SPREMLJANJE NAMENSKE PORABE SREDSTEV**

Za nadzor nad namensko porabo proračunskih sredstev za postavitev malih komunalnih čistilnih naprav v občini Cerknica je zadolžena komisija, ki jo imenuje župan.

Upravičenec je dolžan vrniti nenamensko porabljena sredstva skupaj z zakonitimi zamudnimi obrestmi (te se obračunajo od dneva plačila upravičencu do dneva vračila sredstev) v naslednjih primerih:

* ko se ugotovi, da so bila dodeljena sredstva delno ali v celoti nenamensko porabljena,
* ko se ugotovi, da je upravičenec za namen pridobitve sredstev navajal neresnične podatke,
* če upravičenec investicije, za katero je pridobil sredstva, ni dokončal oziroma jo je končal v bistveno manjšem obsegu, kot je predvideval v prijavi na razpis,
* če pride do drugih ugotovljenih nepravilnosti pri porabi sredstev.

1. **RAZPISNA DOKUMENTACIJA IN INFORMACIJE**

Razpisna dokumentacija je objavljena na občinski spletni strani <http://www.cerknica.si>. Zainteresirani jo lahko prevzamejo tudi na sedežu Občine Cerknica, Cesta 4. maja 53, 1380 Cerknica, v času uradnih ur, in sicer v ponedeljek, sredo in petek od 8. do 12. ure ter v sredo od 13. do 16. ure.

Kontaktni osebi za dodatne informacije:

* Samo Mlinar, višji svetovalec, elektronski naslov: [samo.mlinar@cerknica.si](mailto:samo.mlinar@cerknica.si), tel. št. 01 709 06 20,
* Vida Tekavec, višja svetovalka, elektronski naslov: [vida.tekavec@cerknica.si](mailto:vida.tekavec@cerknica.si), tel. št. 01 709 06 12.

Številka: 410-003/2026

Datum: 5. 2. 2026

OBČINA CERKNICA

župan

Marko RUPAR

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**2. Razpisna dokumentacija:**

**VLOGA JR MKČN 2026**

**1 PODATKI O VLAGATELJU**

|  |  |  |
| --- | --- | --- |
| Ime in priimek vlagatelja |  |  |
| Naslov: ulica/hišna št.:  Poštna št./kraj: |  | |
| Davčna številka: |  | |
| EMŠO: |  | |
| Številka računa (TRR): |  | |
| Banka, pri kateri je odprt račun: |  | |
| Telefon vlagatelja: |  | |
| E-naslov vlagatelja: |  | |

**2 OSNOVNI PODATKI O MKČN**

|  |
| --- |
| Oznaka MKČN (opis vrste naložbe): |
| Proizvajalec: |
| Velikost (št. PE): |

**3 LOKACIJA NALOŽBE**

|  |  |
| --- | --- |
| Katastrska občina: |  |
| Številka parcele, kjer se nahaja MKČN: |  |
| Naslov stavb, ki se priključujejo na MKČN: |  |

**4 RAČUN**

|  |  |  |
| --- | --- | --- |
| Račun št.:  (priložiti kopijo računa) |  |  |
| Datum plačila računa:  (priložiti kopijo dokazila o plačilu) |  | |

**5 TERMINSKI NAČRT**

|  |  |  |
| --- | --- | --- |
| **Začetek izvajanja naložbe (nakup MKČN):** | **Zaključek izvajanja naložbe (postavitev MKČN):** | **Vložitev zahtevka**  **(po zaključeni gradnji):** |
|  |  |  |

Navedeni podatki bodo uporabljeni izključno za namen Javnega razpisa za sofinanciranje malih komunalnih čistilnih naprav na območju občine Cerknica v letu 2026.

**Podpis vlagatelja: \_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_**

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**6 SEZNAM OBVEZNIH PRILOG, KI JIH MORA PREDLOŽITI VLAGATELJ OB PREDLOŽITVI VLOGE:**

1. **Račun** za nakup male komunalne čistilne naprave, iz katerega je razvidno, da cena vključuje montažo in prvi zagon MKČN z nastavitvijo parametrov, ter ostale račune, ki so upravičeni do sofinanciranja;
2. **izjavo** vlagatelja(Priloga 2);
3. izjavo proizvajalca, da ima MKČN, ki je predmet ponudbe, **certifikat oziroma listino o skladnosti izdelka** z zahtevami glede doseganja mejnih vrednosti parametrov odpadnih vod in da je **čiščenje komunalne odpadne vode** v MKČN skladno z ostalimi **določili** Uredbe o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21, 44/22 – ZVO-2, 21/25 – ZOPVOOV in 113/25) (Priloga 3);
4. če parcela, na kateri se postavlja MKČN, ni v lasti oz. ni v celoti v lasti vlagatelja, je treba priložiti pisno **soglasje lastnika oz. solastnika zemljišča** (Priloga 4);
5. podpisan **medsebojni dogovor** vseh uporabnikov MKČN, ki ni časovno omejen iniz katerega bosta razvidna delitev stroškov vzdrževanja MKČN in oseba, ki bo zadolžena za upravljanje MKČN (samo za vloge, kjer se za več objektov z različnimi lastniki postavi skupna MKČN);
6. kopijo veljavnega gradbenega dovoljenja za stanovanjski objekt, zgrajen po letu 1967, ali potrdilo za stanovanjski objekt, zgrajen pred letom 1967, da ima objekt na podlagi določil Gradbenega zakona (GZ-1) uporabno dovoljenje;
7. **pooblastilo** za vložitev vloge s podpisom vseh lastnikov stavb, ki bodo uporabljali MKČN (samo za vloge, kjer se za več objektov z različnimi lastniki postavi skupna MKČN) (Priloga 5);
8. parafiran vzorec pogodbe o sofinanciranju nakupa in vgradnje (Priloga 6);
9. dokazilo, da je MKČN vpisana v register MKČN pri izvajalcu javne službe odvajanja in čiščenja odpadnih voda, pri JP Komunala Cerknica, d. o. o., Notranjska cesta 44, 1380 Cerknica (upravni organ pridobi po uradni dolžnosti).

Za to stranjo priložite priloge po vrstnem redu.

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**Priloga 2**

**IZJAVA VLAGATELJA**

**Izjavljam,**

1. da sem seznanjen(-a) z vsebino Javnega razpisa za sofinanciranje malih komunalnih čistilnih naprav na območju občine Cerknica v letu 2026 in razpisne dokumentacije ter da z njima brez kakršnih koli zadržkov v celoti soglašam;

2. da so vsi v vlogi navedeni podatki popolni, točni in verodostojni;

3. da sem seznanjen(-a) s posledicami navajanja neresničnih podatkov v tej vlogi;

4. da bodo dodeljena sredstva v celoti namensko porabljena;

5. da bom investicijo, za katero sem pridobil(-a) sredstva, dokončal(-a) v obsegu, kot sem predvideval(-a) v javnem razpisu, v nasprotnem primeru bom spremembe predhodno javil(-a) občini;

6. da se strinjam z načinom zbiranja in obdelave podatkov, ki se uporablja za izvajanje tega razpisa, in z objavo osnovnih podatkov projekta za potrebe obveščanja javnosti o financiranju projektov s strani občine;

7. da nimam neporavnanih finančnih obveznosti do Občine Cerknica;

8. da lokacija postavitve MKČN omogoča dostop in neovirano praznjenje;

9. da za namen postavitve MKČN nisem pridobil(-a) drugih javnih sredstev.

|  |  |
| --- | --- |
| V \_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_**  (Podpis vlagatelja(-ice)) |

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**Priloga 3**

Podjetje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVLJAMO,**

da ima

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navedite podatke o MKČN, ki je v ponudbi.

certifikat oziroma listino o skladnosti izdelka z zahtevami glede doseganja mejnih vrednosti parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21, 44/22 – ZVO-2, 21/25 – ZOPVOOV in 113/25),

in

da je čiščenje komunalne odpadne vode skladno z ostalimi **določili Uredbe o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21, 44/22 – ZVO-2, 21/25 – ZOPVOOV in 113/25).**

Datum:\_\_\_\_\_\_\_\_\_\_\_\_\_\_\_\_\_\_\_\_\_\_

Podpis in žig odgovorne osebe ponudnika:

Opomba: obrazec IZJAVA služi le kot pomoč vlagatelju. Če ima podjetje izjave na svojih obrazcih, lahko priložite njegove izjave.

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**Priloga 4**

**SOGLASJE LASTNIKA OZ. SOLASTNIKA ZEMLJIŠČA**

**(če vlagatelj ni oz. da ni 100-% lastnik zemljišča)**

Podpisani(-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, stanujoč(-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, lastnik(-ica)/solastnik(-ica) (ustrezno obkroži) parcele št. \_\_\_\_\_\_\_\_\_\_, k. o.:\_\_\_\_\_\_\_\_\_\_\_\_\_\_\_\_, soglašam, da se v skladu s prijavo na Javni razpis za sofinanciranje malih komunalnih čistilnih naprav na območju občine Cerknica v letu 2026 postavi MKČN na zgoraj navedenem zemljišču.

Podpis lastnika(-ice)/solastnika(-ice):

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**Priloga 5**

**POOBLASTILO ZA VLOŽITEV SKUPINSKE VLOGE ZA SKUPNO MKČN**

(Samo za vloge, kjer se za več objektov z različnimi lastniki postavi skupna MKČN)

Podpisani(-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, stanujoč(-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, lastnik(-ica)/solastnik(-ica) stavbe na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ki se nahaja na parceli št. \_\_\_\_\_\_\_\_\_\_ k. o.:\_\_\_\_\_\_\_\_\_\_\_\_\_\_\_\_\_, ki bo priključena na skupno MKČN na parceli št. \_\_\_\_\_\_\_\_\_\_\_\_\_\_\_\_\_\_\_\_, k. o.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pooblaščam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek vložnika), da se v mojem imenu in na vložnikov račun prijavi na Javni razpis za sofinanciranje malih komunalnih čistilnih naprav na območju občine Cerknica v letu 2026. S to izjavo potrjujem priklop na skupno MKČN ter prejem sredstev Občine Cerknica za namen sofinanciranja postavitve MKČN za zgoraj navedeno stavbo.

Podpis:

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**Priloga 6**

**OSNUTEK POGODBE**

**OBČINA CERKNICA**, Cesta 4. maja 53, Cerknica,

ki jo zastopa župan Marko RUPAR,

MŠ: 5880157000,

ID za DDV: SI72799595,

(v nadaljevanju Občina Cerknica)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov

Davčna št.: \_\_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju besedila upravičenec)

sporazumno sklepata

**POGODBO št. \_\_\_\_\_\_\_\_\_\_\_\_\_\_\_\_\_\_**

**o sofinanciranju nakupa in vgradnje male komunalne čistilne naprave.**

1. **člen**

Upravičenec je na Javni razpis za dodelitev nepovratnih finančnih sredstev za sofinanciranje nakupa in vgradnje malih komunalnih čistilnih naprav v Občini Cerknica v letu 2026, št. 410-003/2026 z dne 5. 2. 2026, podal prijavo za sofinanciranje nakupa in vgradnje male komunalne čistilne naprave za \_\_\_\_\_ PE – populacijskih ekvivalentov, na zemljišču parc. št. \_\_\_\_\_\_\_\_\_\_\_\_\_, k. o. \_\_\_\_\_\_\_\_\_\_\_\_\_\_\_\_\_\_\_.

1. **člen**

Pogodbeni stranki ugotavljata, da upravičenec izpolnjuje vse pogoje za pridobitev sredstev za sofinanciranje nakupa in vgradnje male komunalne čistilne naprave, na zemljišču s parc. št. \_\_\_\_\_\_\_\_\_\_\_\_\_, k. o. \_\_\_\_\_\_\_\_\_\_\_\_\_\_\_, in se mu sredstva v višini \_\_\_\_\_\_\_\_\_\_\_\_\_EUR dodeli.

1. **člen**

Občina na podlagi sklepa št. \_\_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_\_\_\_\_\_, odobrava nepovratna sredstva za nakup in vgradnjo male komunalne čistilne naprave, kar znaša \_\_\_\_\_\_\_\_\_\_\_\_\_\_\_\_\_\_\_\_EUR.

1. **člen**

Sredstva iz 3. člena te pogodbe bodo nakazana upravičencu v roku 30 dni od podpisa pogodbe, na račun upravičenca št. \_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_.

1. **člen**

Upravičenec zagotavlja, da bo še vsaj 5 let od prejema sofinancerskih sredstev zagotavljal, da bo mala komunalna čistilna naprava, ki je predmet subvencije, predpisano obratovala in da bo ves ta čas stavba, v kateri biva, priključena na predmetno malo komunalno čistilno napravo.

1. **člen**

Če je upravičenec ob oddaji vloge zamolčal resnična dejstva ali navajal neresnične podatke, ki so vplivali na dodelitev subvencije, ali pred potekom 5 let od prejema nepovratnih sredstev opustil MKČN, mora sredstva v celoti vrniti – skupaj z zamudnimi obrestmi, ki tečejo od dneva izplačila sredstev.

1. **člen**

Upravičenec s podpisom pogodbe soglaša in dovoljuje, da pooblaščena komisija in nadzorniki občine preverijo dokumentacijo in delovanje male komunalne čistilne naprave še najmanj 5 let po izplačilu sofinanciranih sredstev.

1. **člen**

Izplačana nepovratna finančna sredstva za sofinanciranje nakupa in vgradnje malih komunalnih čistilnih naprav se v skladu s predpisi Evropske unije in Republike Slovenije štejejo za državno pomoč, o kateri je občina kot upravljavec državne pomoči dolžna poročati pristojnemu ministrstvu.

1. **člen**

Pogodbeni stranki soglašata, da bosta morebitne spore iz te pogodbe reševali sporazumno. Če sporazumna rešitev ne bo možna, je za reševanje pristojno stvarno pristojno sodišče.

1. **člen**

Ta pogodba je napisana v štirih enakih izvodih, od katerih prejme vsaka stranka po dva izvoda.

1. **člen**

Pogodba stopi v veljavo z dnem zadnjega podpisa pogodbe.

|  |  |
| --- | --- |
| Občina Cerknica  Župan  Marko RUPAR  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Upravičenec:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (lastnoročni podpis) | (lastnoročni podpis) |
| Kraj: \_\_\_\_\_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_\_\_\_\_\_ | Kraj: \_\_\_\_\_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_\_\_\_\_\_ |

Obrazci za Javni razpis za sofinanciranje malih komunalnih čistilnih naprav na območju občine Cerknica v letu 2026

**ZAHTEVEK ZA IZPLAČILO SREDSTEV**

(po zaključku naložbe)

**1. VLAGATELJ(-ICA):**

|  |  |  |
| --- | --- | --- |
| Ime in priimek: |  |  |
| Naslov:  Ulica/hišna št.:  Poštna št./kraj: |  | |
| Številka izdanega sklepa s strani Občine Cerknica: |  | |

**2. LOKACIJA NALOŽBE**

|  |  |
| --- | --- |
| Katastrska občina: |  |
| Številka parcele/razdelek, kjer je postavljena MKČN: |  |
| Naslov stavb, ki se priključujejo na MKČN: |  |

**3. RAČUN:**

|  |  |  |
| --- | --- | --- |
| Račun št.:  (priložiti kopijo računa) |  |  |
| Datum plačila računa:  (priložiti kopijo dokazila o plačilu) |  | |

**4. PRILOGE:**

1. fotokopija računa (upravičeni stroški so: nakup MKČN, montaža in prvi zagon z nastavitvijo parametrov, postavitev MKČN, pri čemer se upošteva samo gradbena dela, ki se nanašajo konkretno na izkop in postavitev MKČN, ne upošteva pa se izkopa in izdelave kanalizacijskih cevi in raznih drugih priključkov),
2. potrdilo o plačilu računa,
3. priloženo poročilo o prvih meritvah za MKČN z rezultati prvih meritev, ki ga izdela pooblaščen izvajalec obratovalnega monitoringa,